Plecotus sardus

Su Plecotus sardus (Mucedda, Kiefer, Pidinchedda, & Veith, 2002) o origrone sardu est unu sorighe pinnadu de sa familia Vespertilionidae chi si agattat petzi in Sardigna.

Est unu tzuntzureddu piticu piticu, cund una conca e restu de carena longa 45 mm, su bratzu longu tra 41 e 42 mm, sa coa de 51 mm, su pei de una longaria chi bi andat tra sos 6,8 e 7,7 mm, sas origras tra 37,5 e 39 mm. Podet pesare fintzas a 9,5 g.

S'alipedde est un'ispetzia chi bolet istare ind unu logu firmu, essende sedentaria. Si podet agattare in grutas totu naturales, a si papare dontzi tipu de babbautzu, ca in cussas artifitziales no bi andat.

In ube est
Custu tipu de tzurrundeddu istat solu in tres logos de sa Sardigna tzentrale: calicuna gruta a curtzu de Baunei in sa provìntzia de Ozzastra, Oliana in cussa de Nùgoro e a chirriu de su lagu Omodeu, in sa bidda de Ula (provìntzia de Aristanis). Bivet in padentes a artura bassa e a curtzu de costeras.

Pro su fattu chi s'animale bolet unu logu liberu dae sa presentzia de s'omine, e no bolet issu a lu istrobbare, sa lista ruja IUCN lu ponet comente ispetzia vulnerabile.

Libros




Categoria:Animales